GiliGold/VAD_KnessetCorpus huggingface dataset:
משה גפני: יש שולחן גדול יותר בשביל זה – רבה של אופקים – למען הגילוי הנאות, חברת הכנסת פאינה קירשנבאום, הרב דויטש החליף אותי.
משה גפני: הייתי חבר מועצת העיר באופקים, הוא החליף אותי.
משה גפני: הוא נבחר למועצת העיר שם, ועכשיו הוא לא חבר מועצת העיר, בגלל שעשו ועדה ממונה.
משה גפני: עכשיו הבנת למה אני מביא את זה לדיון?
גאלב מג'אדלה: עכשיו אני הבנתי.
פניה קירשנבאום: אני יש לי הרבה מה להגיד על ועדות ממונות.
פניה קירשנבאום: אני ביקשתי זכות דיבור.
משה גפני: על כל פנים, מה שהיה צריך, באמת, שיקרה, זה שהוועדות הממונות יתוקצבו על ידי הממשלה באופן מסודר, תינתן להן האפשרות לפעול, ולא שבעצם התושבים אומרים: רגע, מה לי נבחר ומה לי ועדה ממונה שהממשלה שמה?
משה גפני: לפעמים זה אפילו יותר גרוע.
משה גפני: אני, היו לי שיחות עם כמה ראשי ועדות ממונות.
משה גפני: ביניהם, כמובן, עם הסנטימנטים שיש לי לאופקים, דיברתי עם צביקה גרינגולד.
גאלב מג'אדלה: עם מי עוד?
משה גפני: דיברתי עם כמה.
משה גפני: לא יודע אם הם רוצים שיגידו.
משה גפני: הוא הסכים לבוא ולהגיד.
גאלב מג'אדלה: לא, הייתי רוצה לשמוע אם דיברת עם אחד – הרוב פה ערבים – דיברת עם ראש ועדה - - -
משה גפני: כן, גאלב.
מגלי והבה: חבר הכנסת מג'אדלה, 16 מתוך 19.
גאלב מג'אדלה: חשוב לי שתהיה לך אינדיקציה.
משה גפני: אבל גאלב, אני לא יכול.
משה גפני: אני צריך הסכמה.
משה גפני: זה ועדות ממונות.
גאלב מג'אדלה: סליחה, מה, זה סוד צבאי?
גאלב מג'אדלה: להגיד, למשל, שדיברת עם אילן, ראש המועצה הממונה בכפר כנא, אתה צריך פה אישור ביטחוני?
גאלב מג'אדלה: אז תגלה לנו, שנדע אם קיבלת אינדיקציה.
משה גפני: בשביל זה אני מקיים את הדיון.
גאלב מג'אדלה: חשוב.
גאלב מג'אדלה: חשוב לי שאתה תבוא לדיון בידיים נקיות.
משה גפני: אני מודיע למען השקיפות הנכונה: אין לי ידיים נקיות בדיון הזה.
משה גפני: אני רותח מזעם על הממשלה.
משה גפני: אין לי ידיים נקיות.
גאלב מג'אדלה: זה ידיים נקיות.
גאלב מג'אדלה: יש הפרדת רשויות.
משה גפני: רותח מזעם.
חנין זועבי: זעם זה דבר מוסרי.
משה גפני: מוסרי, בסדר.
משה גפני: על כל פנים, שוחחתי עם כמה מראשי הוועדות הממונות, היו לי כמה שיחות.
משה גפני: אני גם העליתי את זה במליאת הכנסת, והבאתי את הדוגמה של אופקים אחרי פגישה שהיתה לי עם צביקה בלשכתי.
משה גפני: ועליתי, באמת, רותח מזעם למליאה ודיברתי על השיחה שהיתה לי אתו, ואז ישב שם אהוד ברק, שר הביטחון, הוא היה השר התורן במליאה.
משה גפני: כשהעליתי את העניין של צביקה גרינוולד ואמרתי שהיתה לי שיחה על זה וסיפרתי את הנושא המרכזי שהיה בעניין הזה, אז הוא אמר לי שהוא גיבור ישראל.
משה גפני: אז צביקה גרינוולד.
משה גפני: את זה הוא אמר במליאה.
קריאה: אנחנו לא מעבירים צ'קים לפי גיבורי ישראל.
משה גפני: אז חוץ מגיבור ישראל, שזה חשוב לצורך העניין, צ'ק לא ראינו מזה.
גאלב מג'אדלה: תלוי מה הכוונה גיבור ישראל.
גאלב מג'אדלה: בשביל ברק, לפעמים, בפריימריז, גם אני גיבור ישראל.
משה גפני: לא, הוא לא התכוון לפריימריז.
משה גפני: צביקה, בבקשה, תציג את העניין.
צביקה גרינוולד: טוב, הוא לא מכיר את ההיסטוריה.
משה גפני: הוא מכיר.
משה גפני: הוא התכוון למשהו אחר והוא צודק.
צביקה גרינוולד: לא חשוב.
צביקה גרינוולד: אני, חובתי להגן על התואר הזה, "גיבור ישראל", גם אם לא באופן אישי.
קריאה: אנחנו בוחנים אותך יום יום.
גאלב מג'אדלה: גיבור ישראל יכול להיות לא רק במלחמות.
גאלב מג'אדלה: גם מדען יכול להיות גיבור ישראל.
צביקה גרינוולד: אבל יש גיבורי ישראל - - -
משה גפני: צביקה, גאלב, אין לנו הרבה זמן.
מגלי והבה: לא, אין לנו עכשיו שיעור בהיסטוריה.
גאלב מג'אדלה: אני לא רוצה שיובן לא נכון: גיבורי ישראל בכל - - -
משה גפני: נכון, מאה אחוז.
מגלי והבה: עזוב אותי עכשיו מגיבורי ישראל.
גאלב מג'אדלה: כל אזרח ישראלי שבתחומו עשה דבר גדול, זה גיבור ישראל.
גאלב מג'אדלה: לא רק במלחמות.
גאלב מג'אדלה: הגבורה היא לא רק בתחום המלחמה.
צביקה גרינוולד: אופקים.
צביקה גרינוולד: אני מייצג פה את אופקים.
צביקה גרינוולד: אופקים ועדה ממונה, התמנתה ביולי 2007, כלומר שלוש וחצי שנים.
צביקה גרינוולד: אני פחות משנתיים וחצי ואני ראש ועדה ממונה שלישי בקדנציה הזאת.
צביקה גרינוולד: שניים לפני עזבו את העיר, כל אחד מסיבותיו הוא.
צביקה גרינוולד: העיר היא השישית בגודלה בנפת באר שבע, מונה כ-26.7 אלף תושבים, שטח שיפוט כ-10,000 דונם, 24,000 ק"מ צפונית-מערבית לבאר שבע, ומשמשת מרכז עירוני למרחב הכפרי סביבה, זה מועצות אזוריות מרחבים, אשכול וכדומה.
צביקה גרינוולד: אשכול סוציו-אקונומי 4. נכון שמבחינת תפיסה מנטלית היא מאד רחוקה, אבל לא רואים פה טוב בשקף – היא נמצאת בסך הכל 100 ק"מ מתל אביב, ו-115 ק"מ מירושלים.
צביקה גרינוולד: מבחינת פוטנציאל פיתוח של העיר – אני אהיה קצר – יש לנו תוכניות מאושרות ותוכניות בדרך, לכ-10,000 יחידות דיור, שזה אומר פוטנציאל גידול של 40,000 נפש.
צביקה גרינוולד: התעסוקה בעיר – כ-6500 מקומות עבודה.
צביקה גרינוולד: שטחי תעסוקה עיקריים: 86,000 מ"ר, 28 מפעלים, 287 בתי עסק.
צביקה גרינוולד: מפעלי תעשייה גדולים בעיר זה פלקטרוניקס, שניב – שניב מייצר נייר, פלקטרוניקס מייצר אלקטרוניקה.
צביקה גרינוולד: טרה-קוטה מייצר רעפים, בטון.
צביקה גרינוולד: יש לנו גם מפעל שמייצר בד לא ארוג.
צביקה גרינוולד: יש כמה מפעלי-עוגן טובים בעיר.
צביקה גרינוולד: מה שחשוב לראות במפה הזאת – זאת מפה שלקוחה מתמ"א 35.
צביקה גרינוולד: אתם יכולים לראות, במרכז הערים, לפי מיונים שונים, מרכזי עוגן כלכליים.
צביקה גרינוולד: אנחנו יכולים לראות בבאר שבע מרכז גדול, אנחנו יכולים לראות ברהט מרכז, אנחנו רואים בדימונה מרכז, בערד מרכז, בנתיבות מרכז – באופקים אין שום דבר.
צביקה גרינוולד: בתמ"א 35 אחד העקרונות זה לייצר עוגן כלכלי בכל אחת מהנקודות.
צביקה גרינוולד: באופקים אין.
צביקה גרינוולד: אנחנו בנינו חזון לעיר, החזון בנוי משלושה מרכיבים עיקריים: מרכיב ראשון זה לחזק את המרקם הדמוגרפי של העיר, המרכיב השני זה לחזק את הצביון הקהילתי החם והמארח של העיר, כדי לאפשר קליטת אזרחים ותושבים חדשים בעיר, ובעיקר לשכנע את צעירי אופקים להישאר בה, גם חרדים.
משה גפני: עזוב את החרדים, נמאס לי מהם.
משה גפני: דבר על העיר.
צביקה גרינוולד: לא, אצלנו כולם צעירים.
פניה קירשנבאום: לא משנה מי, העיקר שישלמו ארנונה.
צביקה גרינוולד: אני לא צריך ארנונה, הם צריכים ארנונה בשביל שניתן להם שירותים.
צביקה גרינוולד: אני לא פוליטיקאי, חבר'ה.
משה גפני: צביקה, אין לנו זמן.
צביקה גרינוולד: המרכיב השלישי בחזון זה לחזק את התפקיד ההיסטורי של העיר להיות מרכז עירוני לשירותים ופנאי למרחב הכפרי שסביבנו, כדי לחזק את העיר מבחינה כלכלית.
צביקה גרינוולד: נתונים על העיר: דירוג סוציו-אקונומי 4, דירוג פריפריאלי 4, שכר ממוצע, שימו לב: השכר הממוצע בערים בארץ הוא 6743 – אני מדבר על נתוני 2007, אבל זה מייצג גם היום.
צביקה גרינוולד: אולי היום המצב עוד יותר גרוע – באופקים 4659.
צביקה גרינוולד: אוכלוסייה דיברנו, מספר בתי אב, 7350.
צביקה גרינוולד: שיעור בלתי מועסקים: 12.5, וכולי.
צביקה גרינוולד: בואו נעבור הלאה.
צביקה גרינוולד: בואו תראו מה קרה בעיר למענקי האיזון בשנים שאני משרת בעיר.
צביקה גרינוולד: הגעתי בשנת התקציב 2008, אמנם בסופה.
צביקה גרינוולד: סך הכל מענקי משרד הפנים לסוגיהם היו 43 מיליון שקל, 2009 ירדנו ל-37.4 - - -
משה גפני: מתי התחילה ועדה ממונה?
צביקה גרינוולד: ביולי 2007.
צביקה גרינוולד: אני הגעתי בספטמבר 2008.
משה גפני: כמה היה מענק איזון ב-2007?
משה גפני: אתה לא יודע?
רני פינצ'י: זה לא רק מענק איזון.
צביקה גרינוולד: דומה.
רני פינצ'י: הנתון הוא לא רק מענק איזון, אלא סך המענקים, כולל מענקים מיוחדים, כולל מענקים לוועדות ממונות.
משה גפני: כמה היה ב-2007?
משה גפני: היה 43?
רני פינצ'י: לדעתי היה פחות, כי לא היתה פחות, כי לא היתה ועדה ממונה.
צביקה גרינוולד: לא, היה דומה.
צביקה גרינוולד: היה דומה.
צביקה גרינוולד: ירידה דרמטית, 37.4 ב-2009, 31.6 – קיבלנו תוספת 700, אז אפשר לקרוא לזה 32.3 – ב-2010, וגבי 2011 אנחנו לא יודעים מה יהיה התקציב.
צביקה גרינוולד: גם בעיריית אופקים לא התחילו דיוני תקציב, מכיוון שאין לנו מושג מה יהיו מסגרות המענקים.
צביקה גרינוולד: רמת ההישענות שלנו על מענקים היא גבוהה מאד.
צביקה גרינוולד: משהו כמו 2/3.
משה גפני: מה יש לך עוד, במצגת?
צביקה גרינוולד: אני ממשיך.
משה גפני: השאלה היא אם אתה צריך להמשיך, בגלל שהשקף הקודם שהיה, זה בעצם הדיון.
צביקה גרינוולד: אני רוצה להראות עוד שני דברים, תעזבו אותי משקפים.
משה גפני: – רני, אתה ראית?
משה גפני: זה לא משנה מיליון לפה מיליון לשם.
משה גפני: הבנו את המגמה.
משה גפני: אתם שמים ועדה ממונה כדי להוריד להם מהכסף ולהגדיל את הגירעון.
מגלי והבה: זה אחד מהדברים.
מגלי והבה: כי יש עוד סיבות רבות.
משה גפני: אבל אני קודם כל מדבר מקצועית.
צביקה גרינוולד: בואו נראה את רמת ההוצאה לנפש, המוניציפאלית לנפש, מול ערים אחרות.
צביקה גרינוולד: זה בשביל לשכנע את כולכם.
צביקה גרינוולד: אתם רואים פה שאופקים הכי נמוכה, שמבחינת התייעלות וצמצום – ואני לא קורא לזה חיתוך בבשר החי, אני קורא לזה אכילה מהשלד של העצמות – אופקים כבר הגיעה לקצה התחתית.
צביקה גרינוולד: אתם יכולים לראות, למשל, ערים כמו קריית שמונה ושדרות, ונשר ואחרות, גבוהים בהרבה ונותנים רמת שירותים גבוהה בהרבה.
משה גפני: מגלי, אין לנו הרבה זמן.
משה גפני: יש מליאה, והירושלמים הרגו אותי פה.
מגלי והבה: תשמע, אני עוד לא התרגזתי הבוקר.
מגלי והבה: אתה רוצה להרגיז אותי?
צביקה גרינוולד: אני רוצה להגיד עוד מילה אחת.
מגלי והבה: כי הדיון הזה היה צריך להיות לפני שבועיים, לפני אישור התקציב, לפני כל הנושאים האלה – ולבוא לסייע לו.
מגלי והבה: לבוא לסמן V, זה קל מאד.
משה גפני: אמרו את זה גם על ירושלים.
מגלי והבה: גם על ירושלים, למה אחרי?
משה גפני: אפשר לקיים הרבה דיונים.
צביקה גרינוולד: עוד מילה אחת, אופטימית.
צביקה גרינוולד: יש לנו רשימה של מנועי צמיחה.
צביקה גרינוולד: אנחנו, במדיניות תקציבית נכונה, יכולים ליצור מצב שאופקים תפסיק להיות עיר שנגררת מאחור, אלא עיר מובילה ועיר חשובה, והמשמעויות התקציביות הן לא דרמטיות.
צביקה גרינוולד: תודה רבה.
משה גפני: רני פינצ'י, אני מבקש לדעת: מה המשמעות של ועדה ממונה?
משה גפני: אופקים היא הדוגמה, יש לנו עוד הרבה דוגמאות.
רני פינצ'י: לא, היא לא ממש דוגמה, אבל בסדר.
רני פינצ'י: היא חלק מהוועדות הממונות, היא לא ממש הדוגמה המייצגת.
רני פינצ'י: אני מיד אפרט.
משה גפני: רגע, אבל מה שאלתי?
משה גפני: מה שאני מבקש לדעת: האם, כתוצאה מזה שאתם שמים – לפי הנתון הזה – ששמים ועדה ממונה, המענקים יורדים?
משה גפני: היו 43 מיליון, נשארו ב-2008 43 מיליון, ירדו ב-2009 ל-37.4, ירד ב-2010 ל-31.6.
משה גפני: אני לא יודע מה התקציב שלהם לגבי 2011.
משה גפני: בסופו של דבר, הגירעון עלה מ-58.6 ל- 73 מיליון.
משה גפני: אגב, אם הנתונים שמוסרת עיריית אופקים הם לא נכונים או שהם לא מדויקים, אז בכלל, אז למה צריך ועדה ממונה?
משה גפני: עדיף שיהיו נבחרים.
משה גפני: זאת אומרת, אתם שמתם את האנשים האלה – אנשים טובים, זה בסדר גמור – אתם חייבים לקבל את הנתון שלהם כאילו אתם אומרים את זה, בגלל ששלוחו של אדם כמותו.
משה גפני: לא בחרו אותם התושבים, אתם שמתם אותם.
משה גפני: אז הגירעון גדל.
משה גפני: אז אופקים זה לא מייצג, בגלל שאופקים נותנת פה זרקור על הנושא של ועדות ממונות.
משה גפני: העיר לא יכולה לתפקד, זה אני אומר לך.
משה גפני: אופקים, זה כמו שאמר צביקה.
משה גפני: הוא לא הכיר את זה בגלל שהוא לא גר באופקים.
משה גפני: אני גרתי.
משה גפני: אופקים היתה עיר מחוז.
משה גפני: התוכנית שלה היתה שהיא תהיה הבסיס של כל האזור שם, עיר גדולה, עם מפעלי תעשייה, עם מקומות תעסוקה, עם כל הנושא של מה שנלווה לעיר מחוז.
משה גפני: העיר דועכת.
משה גפני: פשוט דועכת.
יעקב אדרי: לגמרי.
משה גפני: בבקשה, תן תשובה.
חיים אורון: מה היקף התקציב, רן, או צביקה?
רני פינצ'י: של אופקים?
שרון מררי: 115 מיליון ₪.
חיים אורון: 115 ויש 30 מיליון גירעון?
צביקה גרינוולד: זה לא גירעון שוטף, זה גירעון מצטבר.
חיים אורון: וכמה השוטף?
רני פינצ'י: 4% ב-2009.
צביקה גרינוולד: הגירעון המובנה בעירייה במצב התקציבי של היום הוא כעשרה מיליון שקל.
צביקה גרינוולד: השוטף.
משה גפני: רני, בבקשה.
רני פינצ'י: יש מספר סיבות בגינן שר הפנים ממנה ועדה ממונה.
משה גפני: רגע, יכול להיות שאני עושה טעות.
רני פינצ'י: אתה רוצה לדבר רק על אופקים.
משה גפני: לא, בדיוק.
משה גפני: יש פה חברי כנסת שרצו לדבר.
משה גפני: יכול להיות שהם יעלו נושאים נוספים, אז תשיב גם להם.
משה גפני: רני.
משה גפני: גאלב מג'אדלה, פאינה קירשנבאום ומגלי והבה.
גאלב מג'אדלה: אני חושב שעשית מהלך נכון.
גאלב מג'אדלה: אחר כך תהיה התייחסות של רני.
גאלב מג'אדלה: אבל, אדוני היושב ראש, אני לא מבין את העניין.
גאלב מג'אדלה: אני אומר לך את זה ביושר.
גאלב מג'אדלה: זה דיון שצריך להיות מעמיק, רציני.
גאלב מג'אדלה: זה לא רק מספרים, חלק מזה גם היסטוריה.
גאלב מג'אדלה: עכשיו, אני אומר לך את זה ביושר: אני לא רוצה לחטוא למטרה.
גאלב מג'אדלה: אני הייתי יושב ראש ועדת הפנים.
גאלב מג'אדלה: אתה אמרת, כשהיית אצלי חבר, מן הטובים שהיו בכנסת.
משה גפני: אמרתי שהייתי חבר אצלך, לא אמרתי מהטובים.
גאלב מג'אדלה: לא. אמרת.
גאלב מג'אדלה: אתה גם רשום.
גאלב מג'אדלה: אתה גם רשום בפרוטוקול.
גאלב מג'אדלה: אתה, וגם דוד אזולאי.
גאלב מג'אדלה: שניכם.
משה גפני: היה כבוד להיות אצלך בוועדה אז.
גאלב מג'אדלה: הבעיה היא לא ביום שמסיימים את תפקידו של המכהן הנבחר.
גאלב מג'אדלה: זו לא הבעיה – אני מדבר עכשיו על יישובים ערביים.
גאלב מג'אדלה: אני לא מומחה ליהודים.
מגלי והבה: אדוני, יש לי הצעה אחרת – תסלח לי, אני רוצה להפריע לך – לטובת העניין – אני מציע: בוא נתמקד היום באופקים - -
קריאה: זו היתה הכוונה.
מגלי והבה: רק רגע.
מגלי והבה: ונעשה דיון בהקדם.
מגלי והבה: כי אם מדובר – ברשותך, חבר הכנסת מג'אדלה, אני מכיר את הכאב שאתה מביא – מדובר ב-16 רשויות מקומיות מהמגזר הערבי, שהן היום עם ועדות קרואות או ממונות, סליחה.
מגלי והבה: אז בוא נפריד.
מגלי והבה: ניתן לצביקה מה שמגיע לו - - -
גאלב מג'אדלה: אחת כבר בדרך לסיים.
מגלי והבה: לא משנה.
מגלי והבה: אני אומר: נעשה דיון.
משה גפני: הבנתי מה שאתה אומר, בוא נעשה את זה בקצרה עכשיו.
משה גפני: צריך להעלות את זה.
משה גפני: קודם כל להעלות.
מגלי והבה: כי אנחנו נאבד – יש מליאה ויש חוקים, אנחנו נאבד את המומנטום.
משה גפני: גאלב , בבקשה – אני מקבל את זה, אבל בוא, תעלה את העניין.
גאלב מג'אדלה: אני מוכן לפתיחה קצרה של שתי דקות, אחר כך לעבור לאופקים ולקיים דיון רחב על הכל.
גאלב מג'אדלה: אין לי בעיה.
גאלב מג'אדלה: כי אנחנו לא רוצים לפגוע בעניין, אנחנו רוצים את טובת העניין.
גאלב מג'אדלה: הנושא הוא לא רק מענק האיזונים.
גאלב מג'אדלה: שאף אחד לא יטעה אותנו ואף אחד לא ילמד אותנו, עם כל הכבוד.
גאלב מג'אדלה: הנושא הוא לא המענק.
גאלב מג'אדלה: מענק האיזונים היה תפנית בדרך לקריסת מועצות מקומיות.
גאלב מג'אדלה: בדרך.
גאלב מג'אדלה: אבל הבעיה ברשויות המקומיות, בשונה מאופקים, היא שאין אזור מסחרי שמשלם המון כסף.
גאלב מג'אדלה: רעננה עשירה לא בגלל שאנשים משלמים ארנונה.
גאלב מג'אדלה: בגלל שיש לה אזור מסחרי שמכניס לה 40 מיליון שקל.
גאלב מג'אדלה: ואותו דבר הרצליה – יותר.
גאלב מג'אדלה: אין מקומות עבודה, אין מקורות מסחריים, שיכניסו לעיריות ולמועצות כספים.
גאלב מג'אדלה: וגם אם התושבים ישלמו 80%-70%, זה לא ייתן מענה, שתהיה רשות מבוססת שתוכל לשלם משכורות ותאסוף - - -
משה גפני: אין חלוקה צודקת.
גאלב מג'אדלה: לכן אני אומר לך: מענק האיזון הביא אותם לקריסה, אבל זה לא המרכיב היחידי.
גאלב מג'אדלה: לכן אני מציע לך לקיים על זה דיון מסודר בהשתתפות האוצר.
גאלב מג'אדלה: מפני שהנושא יותר מורכב מזה.
גאלב מג'אדלה: אני אומר לך: בשנה הבאה יהיו עוד יותר ועדות ממונות ביישוב הערבי.
גאלב מג'אדלה: זו רק ההתחלה.
גאלב מג'אדלה: עכשיו, בלי ביקורת עצמית זה לא שווה שום דבר: האזרחים שלנו גם חוטאים שהם בוחרים הנהגה לא טובה.
משה גפני: טוב, זה לא מעניין אותי.
משה גפני: אני לא מעביר ביקורת עליכם.
גאלב מג'אדלה: אני מעביר ביקורת עלינו.
משה גפני: אנחנו גם לא בוחרים זה - בחרו אותי לכנסת, בחרו טוב?
משה גפני: לא בחרו טוב.
גאלב מג'אדלה: אמרתי את זה גם ברדיו.
גאלב מג'אדלה: היה דיון על זה.
משה גפני: פאינה.
גאלב מג'אדלה: לכן אני אומר לך: בוא נחזור לאופקים.
גאלב מג'אדלה: אני חושב שההצעה של מג'לי נכונה.
גאלב מג'אדלה: ואחר כך בתנאי שיתקיים פה דיון רציני עם האוצר ועם הגורמים הנוגעים בדבר.
משה גפני: כן, זה יגיע לפה.
משה גפני: זה בכל מקרה.
משה גפני: זה הולך להיות קטסטרופה העניין הזה.
פניה קירשנבאום: אני חושבת שהנושא הזה הוא יותר מדי רציני מכדי שנעשה על זה איזה דיון חפוז כמו שהוא נראה עכשיו.
פניה קירשנבאום: אני מבקשת לסיים את זה, אם אפשר, ולחזור לדיון מעמיק ורציני, ולא רק על אופקים.
פניה קירשנבאום: כי לי יש הרבה שאלות למשרד הפנים ואחת השאלות, זה בכלל המדיניות של ועדות ממונות.
פניה קירשנבאום: ואני אתייחס – צביקה הוא ראש עיר אחראי מאד.
פניה קירשנבאום: זה שהוא מגיע לפה וזה שהוא מתריע, הוא מתריע הרבה קדימה.
פניה קירשנבאום: ואני אגיד לכם למה.
פניה קירשנבאום: אני, יש לי שאלות למה ממנים למשל, מועצות ממומנות לעיריות מאוזנות.
פניה קירשנבאום: כשמועצה מעכבת הצבעה על התקציב כי ראש העיר בונה תקציב פזרני, ואז מפזרים את המועצה ומשאירים את ראש העיר, ומה שקורה שאחר כך המועצה תהיה בגירעון, כי עכשיו נשאר ראש העיר עם עוד שלושה פקידים, והוא עושה שם מה שהוא רוצה עם העיר הזאת.
פניה קירשנבאום: זה יגיע לפה לדיון בסופו של דבר.
חיים אורון: על איזו עיר את מדברת?
פניה קירשנבאום: לא משנה.
משה גפני: זה נכון מה שהיא אומרת.
משה גפני: זה לא משנה איזו עיר, אבל זה נכון.
פניה קירשנבאום: עכשיו, תראו את המצב: ממנים ועדה ממונה או ראש עיר ממונה.
פניה קירשנבאום: ואז נותנים מענק של ראש עיר ממונה, ומאפשרים לו לקחת הלוואות על חשבון המענק.
פניה קירשנבאום: כשהקדנציה שלו מסתיימת – ואני יודעת שצביקה דואג בדיוק לנקודה הזאת, אני מכירה אותו - כשהתפקיד שלו יסתיים ולעיר כבר לא יהיו מענקים של ראש עיר ממונה, אבל תישאר כל הגיבנת של ההלוואות שאישרו לו לקחת, העיר הזאת תקרוס.
פניה קירשנבאום: זה לא רק באופקים, זה עוד שורה של רשויות, שיש להן היום ועדות ממונות.
פניה קירשנבאום: לכן, לדבר על אופקים זה כמו לגרד טיפה של הבעיה המאד עמוקה.
פניה קירשנבאום: ואני מציעה לעשות, באמת, דיון מאד מעמיק על הנושא הזה.
משה גפני: טוב, בסדר.
חיים אורון: ואני נורא מקווה שאלה שיצביעו היום, בעוד שעה, על החוק שמענק ירושלים הוא קבוע ונעול, יוסיפו את ההסתייגות הזאת ואז אני אהיה שקט.
חיים אורון: אני אעזוב את הכנסת שקט.
חיים אורון: עד אז, אני אדע שמישהו מרמה את מישהו.
חיים אורון: לא, זה מה שקורה.
חיים אורון: לפני שעה 400 מיליון שקל, הוא מדבר אתך פה על ארבעה מיליון שקל.
חיים אורון: 400 מיליון שקל – ישבו פה 20 חברי כנסת.
משה גפני: כן, מגלי.
מגלי והבה: אדוני היושב ראש, אני מבקש לפרוטוקול שיהיה דיון, כמו שחבריי – לא צריך לעשות בקשה מראש עוד הפעם, ראה בזה בקשה.
משה גפני: אנחנו לא נסיים את הדיון היום.
מגלי והבה: עכשיו לגבי אופקים.
מגלי והבה: אני אומר לך את מזלה של העיר הזאת, שבמקרה צביקה בא להיות שם.
מגלי והבה: לא נחפש כרגע מה הסיבות שהפך להיות שם יושב ראש ועדה ממונה, כי הוא ניהל מערכות הרבה יותר גדולות, בנושאים כלכליים, והיה הצלחה גדולה.
מגלי והבה: - - - הנכון להמשך, להשאיר אותה לתושבים ולבחירות בעיר.
מגלי והבה: אבל לצערי הרב, כל הניסיונות שלו וכל המאמץ שלו – ראיתי את התוכניות החינוכיות שהוא מקדיש, ראיתי את התוכניות התעסוקתיות, קליטת צעירים, נושא השיכון – צריכה להתברך עירייה שיש לה מישהו שבא עם הנתונים האלה, ולצערי הרב – וכאן אני מפנה את השאלה למשרד הפנים: מדוע הם צריכים למרר את החיים לאותו אזרח שבא בהתנדבות?
מגלי והבה: הוא לא צריך, הוא כבר יכול לשבת רגל על רגל, ועם מה שיש לו הוא יסתדר.
מגלי והבה: אבל יש אוכלוסיה מקופחת, אוכלוסיה חלשה, שאין לה שום אמצעי.
מגלי והבה: העיר הזאת בנתונים הקיימים – ואתה לא אוהב שידברו על החרדים.
מגלי והבה: אני יודע כמה שכונות יש שם, ואיזה טיפול הוא עושה – אבל אין לו תקציבים.
גאלב מג'אדלה: יכול לדבר חיובי.
משה גפני: לא, שלא ידברו גם חיובי.
משה גפני: למי שאין מה לדבר מדבר חיובי.
מגלי והבה: משרד הפנים מקפח אותם.
מגלי והבה: אני פניתי לשר הפנים יותר מפעם אחת בשם העיר הזאת, פניתי למנכ"ל משרד הפנים שייתנו לו מה שמגיע לו בהתאם לחוק.
מגלי והבה: יש התעלמות מוחלטת, יש אטימות.
מגלי והבה: אני לא כעסתי סתם, שהדיון היה צריך להיות לפני התקציב, לא אחרי התקציב.
מגלי והבה: כי יכול להיות שעכשיו גם חברנו ממשרד הפנים יוציא את המטפחת, יתחיל לבכות אתנו ויגיד: מה אתם רוצים?
מגלי והבה: אישרנו תקציב, אבל אין לנו מאיפה.
מגלי והבה: ולכן, אני מבקש בלשון של בקשה, אדוני, נציג משרד הפנים, לסייע לעיר אופקים, לתת לה מה שמגיע לה ולהוציא אותה מהבוץ הזה שהיא נמצאת בו.
משה גפני: הרב אברהם דויטש.
משה גפני: משפט, אם אפשר.
אברהם דואן: אני רוצה להגיד שני משפטים.
אברהם דואן: אני הגעתי לפה, לא בגלל היותי חרדי, בגלל היותי תושב אופקים.
מגלי והבה: אלה בדיחות בינינו, אל תיקח את זה אישי.
גאלב מג'אדלה: הגעת לפה בגלל היושב ראש.
אברהם דואן: לא. בגלל המצוקה.
אברהם דואן: משפחתי גרה בירושלים ואני גר באופקים, ואני רוצה להגיד להם משהו: אופקים הגיעה למצב קטסטרופה, במונחים המינימליים שיכוים להיות.
אברהם דואן: אני אתן לכם רק שתי דוגמאות, שתבינו, למשל: בשכונת בן גוריון הקימו מועדון פיס, שהפיס בנה אותו.
אברהם דואן: אדוני ראש העיר רוצה להפעיל אותו, ועומד חודשיים מבנה, ובגלל כמה מאות אלפי שקלים לרהט אותו – כל הילדים והאזרחים עוברים ומסתכלים על המבנה החדש ולא יכולים להיכנס.
אברהם דואן: בגלל שאין תקציב, כמה מאות אלפי שקלים, להפעיל את זה.
אברהם דואן: אני יכול לתת לכם דוגמאות לאין ספור.
אברהם דואן: זה לא מצב של טוב או פחות טוב.
אברהם דואן: העיר לא יכולה לתפקד.
אברהם דואן: אנשים פונים לראש העיר על דברים מינימליים.
אברהם דואן: על חצי משרה של מזכירה לבית ספר של 600 בנות, שפונים אליו, הוא מחזיר תשובה ריקה.
אברהם דואן: למרות שיש תקציב, הוא לא יכול לממש אותו בגלל שאין לו כסף בקופה.
אברהם דואן: איזור התעשייה – מינימלי, קצת אספלט על הכביש, הוא לא יכול.
אברהם דואן: עכשיו, אנחנו אזרחים.
אברהם דואן: היינו בירושלים, תל אביב, הגענו לאופקים – אני באופקים 30 שנה, ואני רוצה להגיד לכם: החיים שם, הציבור, חיים ביניהם, דתיים, חילוניים, חרדים, בצורה נפלאה.
אברהם דואן: יש לנו ראש עיר שאנחנו עובדים אתו, בקשר טוב, והוא חי את התחושה, אבל ידיו כבולות.
אברהם דואן: הוא לא מסוגל לתפקד.
משה גפני: אני מעיד שזה נכון.
משה גפני: יחסי הרעות שיש בין התושבים באופקים הם שם דבר.
משה גפני: רני פינצ'י, בבקשה.
רני פינצ'י: רבותיי, פיזור של מועצה נבחרת ומינוי ועדה ממונה, נעשה מכמה סיבות.
רני פינצ'י: חלקן סיבות שבחובה.
רני פינצ'י: אי אישור תקציב של מועצה, כמו שאמרה חברת הכנסת פאינה קירשנבאום – חובה על שר הפנים לפזר את המועצה.
רני פינצ'י: בכלל אין לו שיקול דעת.
רני פינצ'י: אם התקציב לא אושר תוך שלושה חדשים מיום אישור תקציב המדינה.
רני פינצ'י: זה על פי חוק, על פי פקודת העיריות.
רני פינצ'י: אי עמידה בתוכנית הבראה - - -
משה גפני: בסדר, אנחנו לא רוצים להתערב מפני שאין זמן, אבל זה לא נכון, מה שאתה אומר.
משה גפני: זו לא תשובה לפאינה קירשנבאום.
רני פינצ'י: קודם כל, היא אמרה למה לפזר.
רני פינצ'י: אז הפיזור הוא על פי חוק.
משה גפני: רני, אני לא הולך לקיים את הדיון הזה עכשיו, אנחנו נקיים את הדיון הזה.
משה גפני: הנושא הוא נורא פשוט.
משה גפני: היות ואני הייתי שותף, כשהייתי חבר מועצת העיר, להדחת ראש עיר, עם כל הכבוד, החוק מחייב למנות ועדה קרואה.
משה גפני: אבל כאשר הוויכוח הוא בין מליאת מועצת העיר לבין ראש העיר, שראש העיר רוצה לעשות תקציב בזבזני – נצא מתוך הנחה שזה המצב - - -
רני פינצ'י: שיוכיחו את זה.
משה גפני: אתה ממנה ועדה קרואה ושם את ראש העיר הבזבזן בתור ראש ועדה קרואה?
רני פינצ'י: לא. אני צריך לדעת, תוך 14 ימים - - -
גאלב מג'אדלה: - -
גאלב מג'אדלה: החוק אומר - - -
משה גפני: חוזר בי, חוזר בי.
משה גפני: אני חייב לסיים את הדיון.
גאלב מג'אדלה: אם אתה חוזר, בסדר.
גאלב מג'אדלה: כי אתה לא מכיר את החוק.
משה גפני: אין מה לעשות.
מגלי והבה: בואו נתמקד באופקים.
משה גפני: אבל אני מכיר את משרד הפנים.
משה גפני: את החוק אני לא מכיר, את משרד הפנים אני מכיר.
רני פינצ'י: הוועדות הממונות, מעבר לתקציב שהן מקבלות – אני אפנה לאופקים.
משה גפני: דבר על אופקים.
רני פינצ'י: אני מבין שיהיה דיון יותר גדול ואז נציג את כל הדברים.
משה גפני: יהיה דיון יותר נרחב.
משה גפני: בבקשה, דבר על אופקים.
רני פינצ'י: אופקים מקבלת ממשרד הפנים את כל המענקים שמשרד הפנים יכול להעביר לה.
רני פינצ'י: והירידה שאנחנו רואים פה במענקי משרד הפנים – דרך אגב, החלק של מענק האיזון בתוך הירידה הזאת הוא חלק קטן.
רני פינצ'י: הבעיה הנוספת, והעיקרית, הם המענקים המיוחדים, שהיו פעם בתקציב משרד הפנים והם הולכים ופוחתים.
רני פינצ'י: בשנת 2011 - - -
צביקה גרינוולד: זו לא האמת.
קריאה: אז איך היא אמורה לתפקד?
צביקה גרינוולד: ב-2008, כשסך הכל מענקי האיזון בשמות השונים היו שני מיליארד ו-700, ומאיר שטרית היה שר הפנים, אז שני מיליארד ו-100 חולקו לפי נוסחת גדיש, ו-600 חולקו בצורה דיפרנציאלית ואופקים נהנתה מזה.
רני פינצ'י: שני מיליארד ו-100 חולקו לפי נוסחת גדיש – אז זה מה שאני אומר.
צביקה גרינוולד: ב-2009, בממסד החדש במשרד הפנים, הם הכפיפו את סך כל המענקים לנוסחת גדיש, ואופקים חטפה מכה נוראית, יחד עם כל ערי הפריפריה.
צביקה גרינוולד: זאת האמת.
צביקה גרינוולד: וזאת הבעיה.
רני פינצ'י: אני מוחה על זה שאתה אומר שזאת לא האמת, מפני שמענקי האיזון, התקנה של מענקי האיזון – אתה נשארת באותו מקום.
רני פינצ'י: מה שירד זה המענקים המיוחדים, וזה מה שאמרתי.
צביקה גרינוולד: מה זה מיוחדים?
רני פינצ'י: עכשיו, ההכפפה, כמו שאתה אומר, בין המענקים המיוחדים למענקי האיזון, לא נעשתה על דעת משרד הפנים ובניגוד לאנשי המקצוע במשרד הפנים.
רני פינצ'י: ככל שהתקציב יותר קטן, ביקשנו להשאיר נתח יותר גדול בצד, שאפשר לחלק אותו לרשויות – על פי קריטריונים, כמובן – במצב יותר קשה, כדוגמת אופקים.
רני פינצ'י: ברגע שהכניסו את כל הסכום לתוך מענק האיזון, חלקה של אופקים ירד, כמו גם חלקן של שדרות, ירוחם, ועוד רשויות נוספות, אחרות.
צביקה גרינוולד: ולא נפתחה במשרד הפנים דלת לראש עיריית אופקים.
צביקה גרינוולד: לא נפתחה דלת לדיון איך פותרים את הבעיה שנוצרה, של אופקים.
מגלי והבה: זה נכון.
צביקה גרינוולד: יש החלטה גדולה, אני מבין אותה, מבקר המדינה, הכל בסדר, אבל המשרד היה צריך לפתוח דלת, להגיד: או רני פינצ'י, או מנכ"ל, או שר, דן עם עיריות במצוקה איך פותרים את הבעיה.
צביקה גרינוולד: שנתיים אין כתובת.
אברהם דואן: אני רוצה להגיד משפט אחד: משנת 2003 עד 2009, ההכנסות העצמאיות של הרשות, גדלו ב-50%.
אברהם דואן: מצד שני, התוספת שהממשלה משקיעה באופקים, מ-2007 עד היום, ירדה ב-10%.
אברהם דואן: תראו מה שקורה.
אברהם דואן: הרשות, כרשות, גובה יותר.
אברהם דואן: והממשלה הולכת ומורידה – איך הילדים יכולים להסתובב ברחוב?
חיים אורון: וצביקה לא אשם בזה.
חיים אורון: זה היה בדיוק פה.
חיים אורון: כאשר הם דרשו, כאשר הורידו את מענקי האיזון, בשביל לתת תשובה לרוב הרשויות, הכניסו את הכסף המיוחד לתוך מענקי האיזון, סתמו לבוחבוט את הפה.
חיים אורון: יצרו בעיה אצלו – אבל ידענו מזה פה.
חיים אורון: כי אמרו לנו.
חיים אורון: - -
גאלב מג'אדלה: אצל החלשים.
חיים אורון: אמרו לנו: בלי תקציב מיוחד, שאתו אנחנו יכולים לתת תשובה לאופקים – עכשיו, אותו דבר קורה עכשיו.
חיים אורון: נתנו תשובה, בעקבות השביתה, לשני מיליארד ו-600, משאירים אותו בלי שום שולי תמרון, הוא במענק האיזון כפוף למסקנות גדיש – אחרת, ראש מועצה אחר ילך אליו לבית משפט ויגיד: דפקו אותי, כי אני על פי הטבלה, מופיע שם – והקטינו את השוליים שלו לתת תשובות נקודתיות.
חיים אורון: כל פעם אותו סיפור קורה: לא ידענו.
חיים אורון: ידענו.
חיים אורון: נכון ידענו?
חיים אורון: אני, את הנאום הזה, נאמתי אז?
חיים אורון: נאמתי.
חיים אורון: תביא את הפרוטוקול.
חיים אורון: אין אפשרות - - -
משה גפני: ברור, ברור, ג'ומס.